ΓΡΑΠΤΗ ΕΡΩΤΗΣΗ E-1688/97 υποβολή: Wolfgang Kreissl-Dφrfler (V) προς την Επιτροπή (20 Μαΐου 1997)

Θέμα: Υλοποίηση της Ατζέντα 21 (εξαγωγικές ενισχύσεις)

Πριν από 5 έτη, τον Ιούνιο του 1992, η διεθνής κοινότητα ανέλαβε την υποχρέωση κατά τη Διάσκεψη της UNCED στο Ρίο για την υλοποίηση των στόχων της Ατζέντα 21. Στο τμήμα Ι, Κεφάλαιο 2 η Ατζέντα διαπιστώνει μεταξύ άλλων, ότι η άρση της σημερινής στρέβλωσης στο διεθνές εμπόριο έχει ιδιαίτερη σημασία. Για να επιτευχθεί αυτό είναι απαραίτητη κυρίως μια μαζική και συνεχής προοδευτική κατάργηση των επιχορηγήσεων και ενισχύσεων προς την γεωργία.

Οπως δείχνει η περίπτωση των εξαγωγικών ενισχύσεων για βόειο κρέας προς την Νότιο Αφρική, η πολιτική ενισχύσεων της ΕΕ απειλεί, 5 έτη μετά την έγκριση της Ατζέντα 21, την ανάπτυξη των χωρών του Νότου. Πώς σκέπτεται η Επιτροπή να αντεπεξέλθει στις υποχρεώσεις που προκύπτουν από την Ατζέντα 21 στον εν λόγω τομέα; Υπέβαλε η Επιτροπή στο πλαίσιο αυτό την πολιτική της, στον τομέα των εξαγωγικών ενισχύσεων, σε μία εκτεταμένη επανεξέταση; Ποιές επιπτώσεις προέκυψαν γι' αυτήν από τις ανωτέρω μελέτες; ώχει ήδη δημοσιεύσει τις μελέτες της για το εν λόγω θέμα ή προτίθεται να το πράξει;

Απάντηση του κ. Fischler εξ ονόματος της Επιτροπής (4 Ιουλίου 1997)

Η Κοινότητα έχει διαδραματίσει πρωτεύοντα ρόλο κατά τη Διάσκεψη των Ηνωμένων Εθνών σχετικά με το περιβάλλον και την ανάπτυξη που πραγματοποιήθηκε στο Ρίο το 1992, καθώς και στην παρακολούθηση της εφαρμογής της Ατζέντα 21. Τόσο τα κράτη μέλη όσο και η Επιτροπή επαγρυπνούν ώστε η έκτακτη συνεδρίαση της Γενικής Συνέλευσης των Ηνωμένων Εθνών που προβλέπεται για αυτό το έτος, να δώσει ώθηση στην εφαρμογή της Ατζέντα 21 σε παγκόσμιο επίπεδο.

Το τμήμα της Ατζέντα 21 που αφορά τη γεωργία επανεξετάσθηκε κατά την τρίτη συνεδρίαση της επιτροπής διαρκούς ανάπτυξης (CSD) το 1995. Με την ευκαιρία αυτή η CSD εξέδωσε ένα συναφές σύνολο συστάσεων που αφορούν τη γεωργία και την αγροτική ανάπτυξη σε σχέση με την Ατζέντα 21. Οι εν λόγω συστάσεις αφορούν την προστασία τροφίμων, την ένδεια και την ανάπτυξη των τοπικών αυτοδιοικήσεων, τη διευθέτηση της επικράτειας, την εφίσταση προσοχής όσον αφορά τα προβλήματα των κατόχων μικρών εκμεταλλεύσεων των περιθωριακών περιοχών, την προστασία των πόρων, την έρευνα, την ενέργεια και τους γενετικούς πόρους.

Όσον αφορά ειδικότερα τις συναλλαγές σε γεωργικές πρώτες ύλες, η CSD θεωρεί την πλήρη εφαρμογή του Γύρου της Ουρουγουάης ως σημαντική συμμετοχή στην ανάπτυξη ενός κατάλληλου πλαισίου τομεακού και μακροοικονομικού προσανατολισμού, με την προοπτική μιας διαρκούς ανάπτυξης, επιθυμώντας συγχρόνως την στενή παρακολούθηση των επιπτώσεων της απελευθέρωσης των συναλλαγών. Η Κοινότητα ενέκρινε την αναγκαία νομοθεσία για την τήρηση των υποχρεώσεων όσον αφορά τη μείωση στο πλαίσιο του Γύρου της Ουρουγουάης.

Εξάλλου η μεταρρύθμιση της κοινής αγροτικής πολιτικής το 1992, συνέβαλε στη σύσταση μίας ισορροπίας στις γεωργικές αγορές και στη μείωση των αναγκών για ενισχύσεις κατά την εξαγωγή, λαμβάνοντας υπόψη τις απαιτήσεις για την προστασία του περιβάλλοντος. Η εν λόγω μεταρρύθμιση, που εκπληρώθηκε πλήρως, επέτρεψε τη μείωση των μέτρων υποστήριξης των τιμών και την εισαγωγή ενισχύσεων στο εισόδημα, περιορίζοντας κατ' αυτό τον τρόπο τη δημόσια προτροπή για εντατική παραγωγή. Από το 1992, πραγματοποιήθηκαν νέοι πρόοδοι στη μεταρρύθμιση της κοινής οργάνωσης αγοράς στον τομέα των γεωργικών προϊόντων. Η οργάνωση αγοράς οπωροκηπευτικών τροποποιήθηκε πρόσφατα, για να ληφθούν καλύτερα υπόψη τα χαρακτηριστικά της εν λόγω

αγοράς. Αναμένεται νέα εξέλιξη, με επέκταση των μεταρρυθμίσεων του 1992 στους τομείς που δεν υλοποιήθηκαν ακόμη οι εν λόγω μεταρρυθμίσεις καθώς και σε ενίσχυση αυτών, στα σημεία που είναι ακόμη ανεπαρκείς. Το μέσο υποστήριξης των τιμών κινδυνεύει, κατά συνέπεια, να μειωθεί σημαντικά. Τα εν λόγω μέτρα δύνανται επίσης να βοηθήσουν τους κατόχους γεωργικών εκμεταλλεύσεων να επωφεληθούν από τις νέες δυνατότητες που παρέχει η παγκόσμια αγορά. Η Κοινότητα δεσμεύεται όσον αφορά την πλήρη εκπλήρωση του Γύρου της Ουρουγουάης και την παρακολούθηση της εν λόγω διαδικασίας, ειδικότερα, όσον αφορά τη μείωση, τόσο ποσοτική όσο και από άποψη προϋπολογισμού, των επιστροφών κατά την εξαγωγή. Ωστόσο, η απελευθέρωση των αγορών και η κατάργηση ορισμένων ενισχύσεων δεν επιφέρουν αυτόματα την βελτίωση της ποιότητας του περιβάλλοντος και δεν επιτρέπουν την εξασφάλιση της αγροτικής ανάπτυξης ή την ενίσχυση των μειονεκτούντων στις υπό ανάπτυξη χώρες. Για την υλοποίηση των στόχων αυτών καθίσταται αναγκαία η σύσταση συνοδευτικών πολιτικών που να εξασφαλίζουν τον πολύπλευρο χαρακτήρα της γεωργίας.